บุรำปรัมปรา

บุรำปรัมปรา เป็นนวนิยายไทย จากบทประพันธ์โดยนามปากกาของ "พงศกร" ถูกนำมาสร้างเป็นละครโทรทัศน์ครั้งแรกเมื่อปี พ.ศ. 2558 เขียนบทโทรทัศน์โดย สติณญา กำกับการแสดงโดย ธรธร สิริพันธ์วราภรณ์  ดำเนินงานโดย บริษัท ทีวีซีน แอนด์ พิคเจอร์ จำกัด ควบคุมการผลิตโดย ณัฏฐนันท์ ฉวีวงษ์ นำแสดงโดย มาสุ จรรยางค์ดีกุล, ลักษณ์นารา เปี้ยทา และนักแสดงชั้นนำอีกมากมาย ออกอากาศทุกวันจันทร์ - พฤหัสบดี เวลา 19.05 - 19.50 น. และวันศุกร์ เวลา 18.45 - 19.30 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันที่ 9 พฤศจิกายน พ.ศ. 2558–5 มกราคม พ.ศ. 2559

เรื่องย่อ 
เมื่อไฮโซสาวอย่าง นับดาว ประสบปัญหาชีวิตจนต้องหลบไปพักยังเกาะกลางทะเลอันดามัน ที่มีชื่อประหลาดอย่าง ‘เกาะกาวิน’ ซึ่งมี แสนสมุทร ชายหนุ่มสุดเท่เป็นเจ้าของรีสอร์ตสวย
คุณหนูนับดาวไม่คิดหรอกว่าจะต้องพบพานกับเรื่องราวสุดแสนมหัศจรรย์ในชีวิต เมื่อเย็นวันนั้นเกิดพายุฝนกระหน่ำรุนแรง แล้วเธอกับแสนสมุทรลุยทะเลลงไปช่วยชีวิตของเด็กชายคนหนึ่งเอาไว้
ทุกอย่างคงจะผ่านไปด้วยดี ถ้าเด็กน้อยคนนั้นจะไม่แต่งตัวประหลาดนัก…
‘แล้วจัดแจงแต่งนุ่งหนังเสือให้ ครบเครื่องไตรครองประทานพระหลานขวัญ
ผูกชฎาหนังรัดสะพัดพัน ฝนแก่นจันทน์เจิมมหาอุณาโลม’
“หนูชื่ออะไร ลูกเต้าเหล่าใครกันคะ” 
นับดาวถามด้วยความประหลาดใจ หากคำตอบที่ได้รับกลับทำให้หญิงสาวต้องตกตะลึงพรึงเพริด เมื่อเด็กน้อยที่ถูกคลื่นซัดจนเกือบจะจมหายเงยหน้าขึ้นแล้วตอบว่า
“หนูชื่อ…สุดสาคร”

รายชื่อนักแสดง

นักแสดงหลัก
มาสุ จรรยางค์ดีกุล รับบท แสนสมุทร สมุทรกาวิน
ลักษณ์นารา เปี้ยทา รับบท นับดาว
ด.ช.จอมยุทธ เหล่าเจริญพรกุล รับบท สุดสาคร
ธารา ทิพา รับบท ตรีลังกา มังคลาวงศ์
ปริญา แสนเมือง รับบท ระรินดา 
จักรกฤษณ์ อำมะรัตน์ รับบท อาจณรงค์  
สุธิตา เกตานนท์ รับบท ดารารัตน์  
นิธิ สมุทรโคจร รับบท มีฤทธิ์ มังคลาวงศ์  
เพชรลดา เทียมเพ็ชร รับบท เกนหลง มังคลาวงศ์  
นที  พิทักษ์ รับบท ชีเปลือย  
ณัฐนี สิทธิสมาน รับบท นอบน้อม 
ธัญวิสิฎฐ์ เสียงหวาน รับบท อัครา  
เบญจสิริ วัฒนา รับบท ผีเสื้อสมุทร  
อติรุจ สุวรรณ รับบท ย่องตอด 
ธัญวรรณ เทพหัสดิน ณ อยุธยา รับบท ตันหยง

นักแสดงรับเชิญ 
โชติกา วงศ์วิลาศ รับบท นางเงือก  
จุฬาลักษณ์ อิสมาโลน รับบท ทับทิม
เอก โอรี รับบท พันแสง (พ่อแสนสมุทร)  
อภิสรา ฉวีวงษ์ รับบท วารี (แม่แสนสมุทร)  
ชุติมา เอเวอรี่  รับบท สุวรรณมาลี
กนกกาญจน์ จุลทอง รับบท นางละเวง
อนุธิดา อิ่มทรัพย์ รับบท ผีเสื้อสมุทร (ร่างคน)
วรากร ศวัสกร รับบท บูรณัชย์ 
ธารธารา รุ่งเรือง รับบท นางยักษ์ขิณี
ชยุตพล บำเพ็ญ รับบท 
คะนึงนิจ จักรสมิทธานนท์ รับบท เสาวคนธ์
คณสรณ์ มังคลา รับบท พระอภัยมณี
ชินพรรธน์ กิตติชัยวรางค์กูร รับบท โคบุตร
ราชวัติ ขลิบเงิน รับบท ผู้คุมมิติวรรณคดี
ด.ญ.ปานรดา คเชนทร์นุกูล รับบท เกรซ (เด็กนักเรียน) (รับเชิญ)
ด.ญ.นภัสธนันท์ นิมจิรวัฒน์ รับบท มายด์ (เด็กนักเรียน) (รับเชิญ)
ด.ญ.ชวัลรัตน์ เจนจิตรานนท์ รับบท เสาวคนธ์ (วัยเด็ก)

เพลงประกอบละคร 
 เพลง แค่เพียงมีเรา - ผิงหยาง พิชยานนท์ (The Voice Kids Thailand)
 เพลง แค่เพียงมีเรา (Duet Version) - กบ วีรศักดิ์ & บอส ปาลีรัตน์ (The Voice Thailand)

รางวัล
 TV3 Fanclub Award 2015 สาขา ดาวรุ่งชายยอดนิยม (มาสุ จรรยางค์ดีกุล)

ข้อมูลการออกอากาศ 
 ละครงดออกอากาศวันที่ 7 ธันวาคม พ.ศ. 2558 เนื่องจากทางสถานีโทรทัศน์ฟรีทีวีทุกช่องร่วมกับ โทรทัศน์รวมการเฉพาะกิจแห่งประเทศไทย (ทรท.) ถ่ายทอดสดงานสโมสรสันนิบาตเฉลิมพระเกียรติ พระบาทสมเด็จพระเจ้าอยู่หัว 5 ธันวามหาราช ณ หน้าตึกไทยคู่ฟ้า ทำเนียบรัฐบาล ตั้งแต่เวลา 18.50 - 19.40 น.
 ละครงดออกอากาศวันที่ 11 ธันวาคม พ.ศ. 2558 เนื่องจากทางสถานีโทรทัศน์ฟรีทีวีทุกช่องร่วมกับ โทรทัศน์รวมการเฉพาะกิจแห่งประเทศไทย (ทรท.) ถ่ายทอดสดกิจกรรมปั่นจักรยานเฉลิมพระเกียรติพระบาทสมเด็จพระเจ้าอยู่หัว ปั่นเพื่อพ่อ (BIKE FOR DAD) ตั้งแต่เวลา 14.30 - 21.00 น.
 วันที่ 15 ธันวาคม พ.ศ. 2558 ละครออกอากาศในเวลา 19.30 - 20.15 น. และช้ากว่าเวลาปกติเนื่องจากเวลา 16.00 - 18.30 น. ทางสถานีโทรทัศน์ฟรีทีวีทุกช่องถ่ายทอดสด สมเด็จพระบรมโอรสาธิราชฯ สยามมกุฏราชกุมาร เสด็จฯ พระราชกุศลออกพระเมรุ สมเด็จพระญาณสังวร สกลมหาสังฆปริณายก จณ ตำหนักเพ็ชร วัดบวรนิเวศราชวรวิหาร
 วันที่ 16 ธันวาคม พ.ศ. 2558 ละครงดออกอากาศเนื่องจากโทรทัศน์รวมการเฉพาะกิจแห่งประเทศไทย ถ่ายทอดสดสมเด็จพระบรมโอรสาธิราชฯ สยามมกุฏราชกุมาร เสด็จฯ พระราชทานเพลิงและดับกองฟอน สมเด็จพระญาณสังวร สกลมหาสังฆปริณายก ณ ลานพระเมรุ วัดเทพศิรินทราวาส ตั้งแต่เวลา 16.00 - 22.45 น.
 วันที่ 31 ธันวาคม พ.ศ. 2558 ละครงดออกอากาศเนื่องจากทางสถานีถ่ายทอดสดการแข่งขันมวยไทย THAI FIGHT COUNTDOWN ชิงถ้วยพระราชทานพระบาทสมเด็จพระเจ้าอยู่หัว (รอบชิงชนะเลิศ) ณ หน้าศูนย์การค้าเซ็นทรัลเวิลด์ สี่แยกราชประสงค์ กรุงเทพมหานคร ตั้งแต่เวลา 18.20 - 20.00 น.

แหล่งข้อมูลอื่น
 
 บุรำปรัมปรา ย้อนหลัง

ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2558